ભારતીય ઓલિમ્પિક એસોસિયેશને (આઈઓએ) મંગળવારે આગામી એશિયન ગેમ્સ માટે 524 એથ્લેટ્સની યાદી જાહેર કરી હતી. 18 ઓગસ્ટથી 2 સપ્ટેમ્બર દરમિયાન ઈન્ડોનેશિયામાં રમાનારા એશિયાડમાં ભારતીય એથ્લેટ્સ 36 રમતોમાં મેડલ જીતવાનો પ્રયાસ કરશે. 524માંથી 277 પુરૂષ અને 247 મહિલા એથ્લેટ્સનો સમાવેશ થાય છે. 2014માં રમાયેલી ઈન્ચિયોન એશિયન ગેમ્સમાં 28 રમતોમાં 541 એથ્લેટ્સે ભાગ લીધો હતો. આઠ નવી રમતોને સામેલ કરવામાં આવી છે જેમાં ભારતને મેડલની આશા છે. જેમાં કરાટે, કુરાશ, પેનકાક સિલાત, રોલર સ્કેટિંગ, સામ્બો, સેપાક્ટાર્કરો, ટ્રાયથ્લોન અને સોફ્ટ ટેનિસ સામેલ છે..